Diari Oficial de la Generalitat Valenciana


Sumari del DOGV 5473, del 20-03-2007 (2007/2184)

Informació pública del projecte de reparcel·lació conjunt de les unitats d'execució número 1 i número 2 del sector SM/1 del Pla General d'Ordenació Urbana de Rojales.
----------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2184


Data del document
:   07-02-2007

Organisme emissor
:   Quesada Quesada, SA

Tipus de document
:   Informació Pública

A l'efecte del que preveu la Llei 16/2005, de 30 de desembre, de la Generalitat, Urbanística Valenciana (LUV) i del Decret 67/2006, de 12 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística, mitjançant aquest anunci s'informa l'obertura del període d'exposició pública del projecte de reparcel·lació conjunt de les dos unitats d'execució del sector SM/1 del Pla General d'Ordenació Urbana de Rojales, formulat per Promociones Edén del Mar SL y Quesada y Quesada SA, com a agent urbanitzador de les unitats d'execució núm. 1 i núm. 2, respectivament.  
En aplicació del que estableix l'article 416.1 ROGTU, en relació amb l'article 177.1ª) LUV, procedix sotmetre el referit projecte amb tota la documentació annexa a informació pública per un termini d'un mes comptat a partir de l'endemà de la publicació d'este anunci en el Diari Oficial de la Comunitat Valenciana.  
Es fa constar que durant este termini els interessats en este procediment podran formular qualsevol al·legacions que els convinguen segons dret, tot això en els terminis i les condicions de la LUV i del RGOTU. A aquest efecte qualsevol interessat podrà consultar el projecte de reparcel·lació forçosa als locals de l'Ajuntament de Rojales, el dies hàbils.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïxen i declarar les situacions jurídiques, drets reals i personals que coneguen i afecten a les seues finques, per la qual cosa val la present notificació com a requeriment per a l'aportació de la indicada informació.  
Igualment, els qui resulten adjudicataris en condomini podran efectuar requeriments recíprocs per a substituir les quotes de condomini previstes en el projecte per indemnitzacions en diners, i s'hauran de cursar els requeriments mitjançant qualsevol mitjà admès en dret, i el requirent oferirà, simultàniament i alternativament, el pagament o el cobrament de la indemnització en diners; i es donarà un termini de 10 dies al requerit per a al·legar si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació, hagueren de partir la garantia en el termini de 15 dies des de la terminació dels 10 dies abans referits, i s'haurà de dipositar davant l'Ajuntament la garantia expedida a favor de qui haja de rebre la compensació.   
El requerit podrà acceptar o rebutjar el requeriment; en el cas que incloga alguna condició en la contestació al requeriment s'entendrà que el requerit rebutja la seva compensació amb diners i el mateix s'entendrà si no ho contesta. Si dos propietaris es requeriren recíprocament es preferirà al remès en data anterior i si són de la mateixa data al que ofereix millor preu d'adquisició.   
Les al·legacions que, si escau, fossin formulades seran presentades davant l'Ajuntament de Rojales.  
Rojales, 7 de febrer de 2007.- Els administradors mancomunats de Promociones Edén del Mar, SL: Antonio Antolín Urbano y Salvador Robles Larrosa. L'administrador únic de Quesada y Quesada SA: Antonio Quesada Girona.